
חטא הגן וחטא העגל

חסדי ה' – גם הגענו באר"י לעיסוק בחטא אדה"ר וגם הדברים כבר קשורים לעניני יין ופורים הרי בפתח. נתחיל מהמדרש ולאחר מכן באר"י.
בראשית רבה יט ה: ר' יוסי בר זמרא אמר ג' דברים נאמרו באותו אילן טוב למאכל יפה לעינים ומוסיף חכמה ושלשתן נאמרו בפסוק אחד "ותרא האשה כי טוב" - מכאן שהוא טוב, "וכי תאוה הוא לעינים" - מכאן שהוא יפה לעינים, "ונחמד העץ להשכיל" מכאן שמוסיף חכמה. 
"ותקח מפריו ותאכל" א"ר איבו סחטה ענבים ונתנה לו 
ר' שמלאי אמר בישוב הדעת באת עליו אמרה ליה מה אתה סבור שאני מתה וחוה אחרת נבראת לך? - אין כל חדש תחת השמש, או שמא אני מתה ואת יושב לך הטליס בטלן (ישעיה מה)? לא תוהו בראה לשבת יצרה. 
רבנן אמרי התחילה מיללת עליו בקולה. 

ע"ח, ל"ח, פרק ד: גם ענין חטא אדה"ר בעץ הדעת טו"ר והוא עצמו משארז"ל שחטא חוה היה שסחטה ענבים ונתנה לו. 
ופירוש הענין כי הנה העקביים של לאה הנכנסין בכתר רחל הם בחי' ענבים, גימטריא עק"ב, בסוד עקב ענוה הנ"ל, והיין שבענבים הם דינין שבעקביים האלו. ונודע, שאין החיצונים ניזונין אלא מפסולת היין מן השמרים שבו שהם שיורי הדין הקדוש (וחוה גרמה). והנה, זה השפע שיונקים החיצונים הוא דין קשה והוא יין עכור מלא שמרים והוא בלוע תוך העקביים של לאה, דמיון היין הבלוע תוך הענבים, וחוה סחטה אותן ענבים וכוונתה היתה שע"י הסחיטה ההיא יצאו השמרים הבלועים שם ומהם שתו אדם וחוה מן היין ההוא כוס התרעלה, חלק החיצונים הנקרא סטרא דמותא, ולכן נענשו בענין המיתה וגרמו עליה מיתה. 
ואפשר גם כן שזה סוד מיתת רחל מחמת התרפים כמאמר רז"ל... מכאן דילוג על רוב פרק ד וכל פרק ה' העוסקים בעיקר בחישובי גימטריות

שער הפסוקים, ויצא: ונחזור לענין התרפים הנז"ל, כי הנה זהו ג"כ חטאו של אדה"ר, כמ"ש חז"ל כי חוה סחטה ענבים ונתנה לו. והענין יובן, במש"ל בפרשת תולדות, בפסוק עקב אשר שמע אברהם בקולי, כי עק"ב בגימטריא ענבים, הנדרכות בעקב. ושם נתבאר בבחי' העקבים דנו"ה דתבונה, שמתלבשות בעינים של ז"א, וע"ש איך להיותם בחי' די"ן, לכן עקב בגימטריא ב"פ אלהי"ם, בב' העקבים. ולהיותם מולבשים בכתר דרחל, מתחברים ונכללים ונעשים שניהם עקב א' יחידי, הכולל ב' שמות אלהים, כנז"ל בפסוק עקב ענוה יראת ה' וגו':
והנה גם אלו השתי עקבים דלאה, שהיא אחור דמלכות דתבונה, נקראים בלשון ענבים. והכל הבנה אחת, כי כל בחי' עקבים, הם דינים, והם נקראים ענבים, שבתוכם היין, והדין גנוז בתוכם. ונודע כי להיותם דינים קשים כנז"ל, יש בהם שמרים, שהם מזון החיצונים, והוא היין העכור ופסולת שבו, והם מובלעים תוך העקבים של לאה כנז"ל, שהוא בחי' היין שבתוך הענבים, והם ב' העקבים, וב' ענבים. ובהיות היין יוצא בנחת, הוא יוצא זך. אמנם חוה סחטה אותם הענבים, והוציאה משם שמרי היין, והשקתו לבעלה:
· מה משמעות הסחיטה הזו בידי חוה? מדוע לא חיכתה שאכן יזוב בנחת?
והענין הוא, כי הדין החזק והקשה, הקרוב להיות שמרים, הוא מה שיונקים החצונים מן הקדושה והוא מזונם, והבן זה היטב, ומהם השקתה חוה לאדה"ר. והנה שמרים האלה, הם מזון הקליפות, הנקראים דרגא דמותא. ולכן כיון שלקחו חלקם, גרמו להם מותא:

חטא העגל ע"ח, ל"ח, פרק ו: 
וראיתי לבאר כמה פסוקים בפרשה עקב המתעסקין בענין לאה ורחל כמ"ש בע"ה, ואלו הן: "בעלותי ההרה לקחת לוחת האבנים לוחת הברית". ואם תדקדק בהם תמצא שינוים רבים. פעם אחת נקרא בב' שמות משותפות והם לוחת אבנים לוחת הברית, ופעם אחרת נקרא לוחות אבנים לבד או לוחות הברית לבד, ופ"א לוחות סתם בלי שם לויי וכמה דקדוקים אחרים יתורצו בכלל דברינו. 
כבר נתבאר אצלינו כי בדור המדבר היתה נוקבא דז"א בבחי' אב"א עמו ונמשך עד שנבנה בית ראשון, שאז חזרה פב"פ ואפילו בימי החול. ואלמלא לא חטאו ישראל בעגל הרי היו ראויין שאז יחזרו זו"ן פב"פ כבימי בהמ"ק וזה ע"י קבלת הלוחות. 
ואמנם, דע כי כל בחי' הלוחות הם סוד נ"ה... וביאור הענין כי הנה נודע כי קומת נוקבא דז"א הוא בנ"ה של הז"א, כי ג"פ ג' פרקים שיש בכ"א מהם מתחלקין בה באופן זה: ב"פ עליונים ח"ב שבה, וב"פ אמצעיים חג"ת שבה, שהם גוף שבה, וב"פ תתאין הם נ"ה שבה. ועתה, כשעלה משה לקבל הלוחות לקח מצד גוף של רחל אשר הוא כנגד ב"פ אמצעיים דנ"ה שלו, אשר בחינה זו נקרא לוחות אבנים, ומצד נ"ה דז"א אשר בחינה זו שלו נקרא לוחות הברית[footnoteRef:1], כי נקבה נקרא אבן והזכר נקרא ברית, ולהיותן מצד גוף הנוקבא שהוא הת"ת שבה לכן נכתב לוחת מלא ו' ראשונה, כי ת"ת ו' ראשונה ויסוד ו' שניה כנודע בסוד ו"ו... [1:  פרק ט:(ט) בַּעֲלֹתִי הָהָרָה לָקַחַת לוּחֹת הָאֲבָנִים לוּחֹת הַבְּרִית אֲשֶׁר כָּרַת יְדֹוָד עִמָּכֶם וָאֵשֵׁב בָּהָר אַרְבָּעִים יוֹם וְאַרְבָּעִים לַיְלָה לֶחֶם לֹא אָכַלְתִּי וּמַיִם לֹא שָׁתִיתִי:
(י) וַיִּתֵּן יְדֹוָד אֵלַי אֶת שְׁנֵי לוּחֹת הָאֲבָנִים כְּתֻבִים בְּאֶצְבַּע אֱלֹהִים וַעֲלֵיהֶם כְּכָל הַדְּבָרִים אֲשֶׁר דִּבֶּר יְדֹוָד עִמָּכֶם בָּהָר מִתּוֹךְ הָאֵשׁ בְּיוֹם הַקָּהָל:
(יא) וַיְהִי מִקֵּץ אַרְבָּעִים יוֹם וְאַרְבָּעִים לָיְלָה נָתַן יְדֹוָד אֵלַי אֶת שְׁנֵי לֻחֹת הָאֲבָנִים לֻחוֹת הַבְּרִית:
(יב) וַיֹּאמֶר יְדֹוָד אֵלַי קוּם רֵד מַהֵר מִזֶּה כִּי שִׁחֵת עַמְּךָ אֲשֶׁר הוֹצֵאתָ מִמִּצְרָיִם סָרוּ מַהֵר מִן הַדֶּרֶךְ אֲשֶׁר צִוִּיתִם עָשׂוּ לָהֶם מַסֵּכָה:
(יג) וַיֹּאמֶר יְדֹוָד אֵלַי לֵאמֹר רָאִיתִי אֶת הָעָם הַזֶּה וְהִנֵּה עַם קְשֵׁה עֹרֶף הוּא:
(יד) הֶרֶף מִמֶּנִּי וְאַשְׁמִידֵם וְאֶמְחֶה אֶת שְׁמָם מִתַּחַת הַשָּׁמָיִם וְאֶעֱשֶׂה אוֹתְךָ לְגוֹי עָצוּם וָרָב מִמֶּנּוּ:
(טו) וָאֵפֶן וָאֵרֵד מִן הָהָר וְהָהָר בֹּעֵר בָּאֵשׁ וּשְׁנֵי לוּחֹת הַבְּרִית עַל שְׁתֵּי יָדָי:
(טז) וָאֵרֶא וְהִנֵּה חֲטָאתֶם לַידֹוָד אֱלֹהֵיכֶם עֲשִׂיתֶם לָכֶם עֵגֶל מַסֵּכָה סַרְתֶּם מַהֵר מִן הַדֶּרֶךְ אֲשֶׁר צִוָּה יְדֹוָד אֶתְכֶם:
(יז) וָאֶתְפֹּשׂ בִּשְׁנֵי הַלֻּחֹת וָאַשְׁלִכֵם מֵעַל שְׁתֵּי יָדָי וָאֲשַׁבְּרֵם לְעֵינֵיכֶם:
(יח) וָאֶתְנַפַּל לִפְנֵי יְדֹוָד כָּרִאשֹׁנָה אַרְבָּעִים יוֹם וְאַרְבָּעִים לַיְלָה לֶחֶם לֹא אָכַלְתִּי וּמַיִם לֹא שָׁתִיתִי עַל כָּל חַטַּאתְכֶם אֲשֶׁר חֲטָאתֶם לַעֲשׂוֹת הָרַע בְּעֵינֵי יְדֹוָד לְהַכְעִיסוֹ:
פרק י: 
(א) בָּעֵת הַהִוא אָמַר יְדֹוָד אֵלַי פְּסָל לְךָ שְׁנֵי לוּחֹת אֲבָנִים כָּרִאשֹׁנִים וַעֲלֵה אֵלַי הָהָרָה וְעָשִׂיתָ לְּךָ אֲרוֹן עֵץ:
(ב) וְאֶכְתֹּב עַל הַלֻּחֹת אֶת הַדְּבָרִים אֲשֶׁר הָיוּ עַל הַלֻּחֹת הָרִאשֹׁנִים אֲשֶׁר שִׁבַּרְתָּ וְשַׂמְתָּם בָּאָרוֹן:
(ג) וָאַעַשׂ אֲרוֹן עֲצֵי שִׁטִּים וָאֶפְסֹל שְׁנֵי לֻחֹת אֲבָנִים כָּרִאשֹׁנִים וָאַעַל הָהָרָה וּשְׁנֵי הַלֻּחֹת בְּיָדִי:
(ד) וַיִּכְתֹּב עַל הַלֻּחֹת כַּמִּכְתָּב הָרִאשׁוֹן אֵת עֲשֶׂרֶת הַדְּבָרִים אֲשֶׁר דִּבֶּר יְדֹוָד אֲלֵיכֶם בָּהָר מִתּוֹךְ הָאֵשׁ בְּיוֹם הַקָּהָל וַיִּתְּנֵם יְדֹוָד אֵלָי:
(ה) וָאֵפֶן וָאֵרֵד מִן הָהָר וָאָשִׂם אֶת הַלֻּחֹת בָּאָרוֹן אֲשֶׁר עָשִׂיתִי וַיִּהְיוּ שָׁם כַּאֲשֶׁר צִוַּנִי יְדֹוָד:] 

והנה כאשר נתן לו הש"י בתחלה כתיב ויתן ה' אלי את שני לוחת האבנים [דברים, ט, י'] מצד גוף הנוקבא, כי משם התחילו ממטה למעלה, כי עדיין הוא בתחלת מ' יום, כי עדיין לא למד התורה במרום, ועכ"ז היה ממקום עליון שבה שהוא מצד הת"ת שבה, לכן כתיב כאן לוחת האבנים מלא ו' ראשונה שהוא הת"ת שבה. ואמנם, ויהי מקץ מ' יום שאז היה ראוי לקבל גם בחי' נ"ה דז"א אשר אז נקרא לוחות הברית והיה יכול לעלות עד מקום הברית, וכיון שאירע מעשה עון העגל לא ניתנו רק ב' לחת אבנים (לחות הברית) שהם כמה שינוים: 
[א] - שהם בחי' שנים בפירוד שהוא למטה בנ"ה שבה, שהם ב"פ תתאין דילה אשר שם הוא פירוד לב' כנ"ל, לכן חסרו הב' ווי"ן כולם שבלוחות כי הם למטה בירכין דילה ולא למעלה בת"ת שבה כנ"ל ופגם זה הוא בבחי' הנוקבא. 
[ב] - עוד פגם א' מצד ז"א שהיה לחות הברית וחסרה ו' ראשונה והושמה השנייה שהוא מצד היסוד שהוא למטה במקום הנוקבא. 

ואז "ויאמר ה' אלי סרו מהר מן הדרך אשר צויתם" - צויתם כתיב, והוא אותו ענין המצוה ראשונה שצוה משה בפרשת בא בפ' קדש לי כל בכור שנאמר "ויאמר משה אל העם זכור את היום", שהם ערב רב הנק' עם בלשון סתם, ושם בפ' זו נתבאר אצלינו ענין מצוה זו שלא יאכל חמץ מה עניינה וע"ש. 
והנה שם ביארנו בענין זה שמשה מעצמו רצה לצוות מצוה זו אל הערב רב לזכותן ולהכניסן תחת כנפי השכינה ולא כן צוה הש"י, אלא קדש לי כל בכור וגו', וז"ש אשר צויתם - אתה ולא אני. ואומר "סרו מהר מן הדרך", הוא בחי' דרך הבא מן היסוד אל הנוקבא, בסוד "הנותן בים דרך", וכמו שיש דרך אל יסוד ז"א במלכות התחתונה - רחל, כן יש דרך עליון בדעת דז"א במלכות העליונה – לאה, ד' דאחד. ועד"ז אמר "סרו מהר מן הדרך אשר צויתם", כי חטא עון המסכה אשר עשו הוא למעלה בלאה כמ"ש ענינו. 
והענין הוא כי הנה עון העגל יש בו כללות פגם זכר ונקבה. והנה סוד מסכה הוא למעלה בדעת אשר מזדווג במלכות העליונה לאה, ועגל הוא למטה ביסוד ז"א המזדווג עם מלכות תחתונה רחל. והנה הש"י לא הזכיר רק המסכה שהוא בחינת פגם הזכר כנ"ל, והטעם לפי שהוא פגם יותר חמור מן הפגם הנוקבא מאד, לזה אמר: "עשו להם מסכה", ולא אמר עשו עגל מסכה[footnoteRef:2].  [2:  דברים ט, י"ב: וַיֹּאמֶר יְדֹוָד אֵלַי קוּם רֵד מַהֵר מִזֶּה כִּי שִׁחֵת עַמְּךָ אֲשֶׁר הוֹצֵאתָ מִמִּצְרָיִם סָרוּ מַהֵר מִן הַדֶּרֶךְ אֲשֶׁר צִוִּיתִם עָשׂוּ לָהֶם מַסכה. ] 


... ואמנם, רחל התחתונה כל קבלת אורותיה אינו אלא מן הזכר ז"א וממנו בא אליה אור תמיד וכל הט"ס תחתונות שלה להיות שבתחילת אצילות לא יצאו אבל באים אליה אח"כ בעת התיקון בסוד תוספות בלבד כנ"ל ולכן יש כח בעונות התחתונות לסלק התוס' ההוא. 
והנה כשאירע עוון העגל, ופגמו ברחל התחתונה ג"כ, נסתלקו אורותיה ורצה המאציל העליון לעשות בנין חדש בעולם כדי שלא יהיה כח בתחתונים על ידי מעשה לנתוץ ולהרוס במלכות התחתונה רחל וחשב למחות את בנין רחל וכל בנין המלכות תהיה בלאה שהיא עליונה ותהיה בניינה י"ס ממש בסוד או"א ויחזיר בה פב"פ עם ז"א ובכן לא ישלטו עונות התחתונים עד מקום ההוא אחר שלא ניבנית ע"י הזכר ז"א, כמו רחל, רק ע"י או"א עצמן ותשאר שלימה לעולם ועד, ולא תהא הלוך וחסר בעת הפגם כמו רחל. 
וז"ס: "ראיתי את העם הזה והנה עם קשה עורף הוא", ר"ל: כי הגיע הפגם שלהם גם אל לאה שהיא קשר תפילין של ראש במקום העורף כנ"ל, וז"ש "כי עם קשה עורף הוא". 
והנה, מה שגרם זה הוא לסבת היות לאה נקודה א' בלבד שהיא אחוריים דמל' דתבונה ואינה בת י"ס כרחל; וגם ברחל אע"פ שיש בה י"ס כיון שבאו לה ט' תחתונים ע"י תוס' כנ"ל הם מסתלקים בעת הפגם לכן "הניחה לי ואמחה את שמם", שהיא רחל שם שלהם כי היא אמם והם בניה נאחזין במלכות רחל הנקרא ש"ם כנודע. 
והנה זה השם איננו שם הגדול העליונה שעל השמים רק התחתונה שהיא מתחת ז"א הנקרא שמים והנה היא רחל כנודע ואז אתקן ואבנה את לאה ע"י או"א בנין שלם י"ס גמורות ולא תוכל עוד ליהרוס בעון התחתונים ועי"כ ואעשך לגוי גדול. כי בני ישראל בהיותם מבחי' נ"ה של ז"א הנקרא בני ישראל כנודע, כי ישראל הוא ז"א ת"ת, ובניו הם נ"ה, ולכן פגם מעשיהם פוגם עד שם ומסלק האורות. אבל עתה שהוא בחי' לאה, ד' דאחד רבתי כנודע, בסוד פ' "וראית את אחורי" לכן תמיד תהיה לגוי גדול בלי הפסק ופגם כאשר יתוקן לאה ע"ד הנ"ל. 
והנה משה שהוא מלאה, ביאורו הוא כי הנה דעת דז"א מצד אמא בא מלובש ביסוד תבונה ומדעת זה היה משה והנה כנגדו בעורף היא לאה מלכות דתבונה, ונמצא כי צדקו כל מאמרי הזהר כי משה סוד הדעת ומיסוד אמא ומסוד המלכות ר"ל מלכות של אמא והכל א' ונמצא כי כל כונת מאציל העליון היה לבטל כל מציאות נוק' דז"א התחתונה רחל ולעשות נוקבא חדשה אל ז"א מצד בחי' זו הד' עליונה לאה כלולה מי"ס גמורות. 
וכבר ארז"ל כי כבר נתקיימה ברכה זו בזרעו של משה שנאמר ובני רחביה רבו למעלה ראש - למעלה מס' רבוא. והענין כי הנה ישראל גרמו שמלכות התחתונה רחל תחזור בבחינה נקודה א' ונסתלקו ט"ס שבאו בסוד תוס' ונשאר כתר שלה לבד, נקודה אחת. גם גרמו בז"א עצמו שנסתלקו ג"ר שבו, שבאו בסוד תוס' ולא נשאר בו רק ו"ק שבו לבד שבאו בעת האצילות בסוד שורש ועיקר כנ"ל. והנה אלו הו"ק הם סוד ס"ר כנודע ובני משה רבו למעלה מאלו הס"ר שהם ו"ק דז"א ועלו למעלה והיו במלכות העליונה לאה העומדת למעל' באחורי הדעת של ז"א למעלה מו"ק ואז נבנית ג"כ לאה בסוד פרצוף שלם ע"ד רחל כמו שחשב לעשות כמ"ש על ואעשך לגוי גדול וכמ"ש אצלינו במ"א איך לאה נעשית ג"כ פרצוף גמור ושלם אע"פ שלא היה שרשם רק נקודה אחת שהיא מלכות דתבונה לבד. 
וז"ש "וראית את אחורי ופני לא יראו", כי הנה הש"י חשב לבטל כל בחי' רחל התחתונה לסבה הנ"ל, כי בכל עת שחוטאין ישראל הנאחזין בה נפגמת ונחסרת ונשארת בסוד נקודה לבד כי מסתלקים ט"ס תחתונים ובהבנות לאה ע"י או"א כי גם היא אינה רק נקודה א' שהיא מלכות דתבונה ובהבנותה בת י"ס גמורות יתבטל רחל התחתונה ואז בני משה הבאים ממנה יהיו לגוי גדול כי אז לא יגיע שום פגם להחסירה כנ"ל, וחשב לסבה זו לתקן ולבנות את לאה הנקרא אחורי דז"א בסוד ד' קשר של תפילין כמארז"ל ואח"כ להחזירה פב"פ עם ז"א. ומשה לא רצה בכך והקב"ה שמע אליו וקיים דבריו ודברי משה עבדו ונתקיימו שתיהן ולא מחה את רחל תחתונה וגם את לאה זו עליונה שהיתה אז נקודה אחת בלבד תיקנה בי"ס בפרצוף גמור אבל לא החזירה פב"פ וז"ס וראית את אחורי זהו קשר של תפילין שנתקן. 
ואמנם ופני שהוא החזרת פב"פ עם ז"א לא יראו ולא יהיה כך. 
... וכנגד הפגם שעשו ברחל נוקבא דז"א אמר "וארא והנה חטאתם לה' אלהיכם", ולא אמר אלהינו. כי משה הוא עליון בלאה ובני ישראל למטה ברחל הנקרא אלהיכם שלכם, כמ"ש בזוהר בכל משנה תורה כתיב 'אלהיך', ולא 'אלהינו' - כנגד הנוקבא רחל והנה העון הזה הוא שעשיתם לכם עגל מסכה. פי' כי הש"י לא אמר לי רק מה שפגמתם בזכר שנקרא פגם ההוא מסכה בסוד הנ"ל שהם כחות טמאים הזכרים אשר ע"כ הקב"ה היה רוצה למחות את שמם כנ"ל. ואמנם אני וארא עתה כי גם חטאתם במלכות תחתונה אלהיכם הנקרא רחל ולא רציתי ח"ו שימחה את שמה ותיקונה כנ"ל, לכן ואתנפל לפני ה' מ' יום אז בעת ההיא אמר ה' לי פסל לך שני לוחות אבנים כראשונים שהם מצד המלכות תחתונה רחל הנקרא לוחות אבנים.

